text: че макар да служа на един жанр, който у нас не е признат за голямо изкуство, аз съм длъжен да го издигна до изкуство...
  Александър Божинов
  И днес българската карикатура, наложила се убедително като изкуство, отдавна е прекрачила тесните национални граници, прославя родната ни култура със своеобразен стил, находчивост и хумор, който варира от весел смях до тъжна гротеска. В навечерието на 1 април и 43 -тия рождения ден на "Дом на хумора и сатирата"-Габрово, в Исторически музей Ботевград могат да се видят куп ценни шедьоври от фонда на "Веселата къща", като поклон към самоотвержения труд на музейните работници, съхраняващи и популяризиращи българската култура и същевременно-една оптимистична равносметка за случващото се в карикатурния жанр в България в края на ХХ и началото на ХХІ век.
  За радост на ботевградската публика, в зала "Орханиец" на Исторически музей Ботевград на хронологичен принцип са подредени творбите на най-забележителните български карикатуристи. Под карикатурите, собственост на фонда на музея "Дом на хумора и сатирата"-Габрово, четем имената на Александър Божинов(1878-1968г.), Илия Бешков(1901-1958г.), Борис Ангелушев(1902-1966г.), Марко Бехар(1914-1973г.), Цветан Цеков-Карандаш(1925 -2010г.) ...
  На 12 март 2015г. изложбата бе тържествено открита от директора на Исторически музей Ботевград г-жа Тодорка Коцева, а представена от г-жа Венета Георгиева-Козарева, която за целта бе поканена и пристигна от Габрово. Специални гости на събитието бяха г-жа Цеца Иванова-секретар на община Ботевград и г-жа Веселка Божкова-главен експерт "Култура и вероизповедания" в община Ботевград. Сред присъстващите в залата бяха и ботевградски художници сред които наскоро направилата своя дебют с изложба в музея ученичка Райна Генчева, Венетка Нитова..., представители на Руския клуб, начело с неговия председател г-жа Татяна Иванова-Клемина, членовете на Литературен клуб"Стамен Панчев" Ботевград-Пейо Пеев, Любен Томов, Добри Доцов..., много граждани и ученици.Специален поздрав към присъстващите бяха подготвили самодейци от с. Скравена, които по свой своеобразен начин допринесоха да се почувства атмосферата на така наречения в Габрово традиционен "Весел четвъртък". В непринудена обстановка присъстващите в залата научиха доста интересни факти от историята на "Дом на хумора и сатирата", наложил се в годините като неразделна, ярка част от националната ни култура, а шегите на габровци са се превърнали в онзи незлоблив, деликатен начин чрез който успяваме да наречем случващите ни се неща и събития с истинските им имена, да променяме бит и нагласи...Темите в изложбата са разнообразни, както е и пъстър живота ни в края на ХХ и началото на ХХІ век, те ни провокират да помислим, помечтаем и вярваме в добрата промяна, в добрите традиции и доброто приятелство-сърдечно и топло по български-такова каквото е вече случващо се между екипите на двата музея, доказали по един убедителен начин, че заедно можем да пресътворяваме различен от карикатурния свят - по-добър и по-красив.
  Изложбата ще краси зала "Орханиец" до 7 април 2015г., а входът за нея е безплатен.
  З А П О В Я Д А Й Т Е!
  Коментари (0)
  Няма добавени коментари
  Добави коментар
  Изпрати
  Търсачка
  Новини Изложби
  Споделяне
  Последни новини
  ИСТОРИЧЕСКИ МУЗЕЙ БОТЕВГРАД ЗАТВАРЯ ЗА ПОСЕТИТЕЛИ !
  21 Октомври, 12:44
  По 1/2 Пленер по живопис "Боженица" 2019 в двете зали за съвременно изкуство на Исторически музей-Ботевград
  13 Септември, 15:16
  С четири пешеходни маршрута Община Ботевград се включва в конкурса на „Нестле за Живей активно! 2021“